text: Jan Lindeman
  Jan Lindeman | ||
  persoanlike bysûnderheden | ||
  nasjonaliteit | Nederlânsk | |
  berne | 11 maart 1863 | |
  berteplak | Akkrum | |
  stoarn | 6 april 1936 | |
  stjerplak | Snits | |
  etnisiteit | Frysk | |
  wurkpaad | ||
  aktyf as | Underwizer, oargelist, komponist | |
  reden bekendheid |
  Muzyk by it liet It Heitelân |
  Libben en wurk[bewurkje seksje | boarne bewurkje]
  Jan Lindeman waard berne yn Akkrum as soan fan in muzykûnderwizer. Hy helle syn ûnderwiisakte en rillegau dêrnei waard er ûnderwizer oan in skoalle yn Snits. Hy boaske yn Utingeradiel op 14 maaie 1886 mei Sietske Annes Wieling; it pear krige fiif bern: Otto, Wijbe Anne, Anne, Jeltje Minke en Piet.
  Lindeman hat syn hiele arbeidsume libben yn Snits wurke, earst as ûnderwizer oan de tariedende klasse fan de Ryksnormaallessen en letter as oargelist by de doperske gemeente. Hy wie fan 1890 oant yn 1924 klokkenist fan de Gemeente Snits oant it kariljon opheft waard, lieder fan sjong- en muzykferieningen en wie njonken dat noch sekretaris fan Keaphannel yn Snits.
  Jan wie in musikus mei behoarlik talint dat er fan syn heit hie. Oars as syn heit, dy't in betûft muzikant wie, koe er ek komponearje. Jan stie bekend as in fleurich, freonlik en optimistysk minske wêrtroch't er frijwat oansjen yn de stêd wûn.
  Komposysjes[bewurkje seksje | boarne bewurkje]
  In kar:
  - De melody Jan Linses van der Burg syn tekst: It Heitelân.
  - In Bolero
  - In Neêrlands Volkslied.
  Boarnen, noaten en/as referinsjes: |